Trôfiómë nad ùbrzég Zôkònnégò Jezora. Ni ma strachù, nie wpadniemë do wòdë – jezoro ju dôwno òstało òsëszoné a zasëpóné. W jegò môlu je terô widzałi Park Tësąclecégò. Je w nim plac do zabawë a ekòlogiczny ùczbë. Widzec je wiele szpacérëjącëch lëdzy z dzecama. Tam-sam drawò jidze chtos pòmôgającë so czijama – takô terô móda. Nawetka mòże so tu w specjalno zrëchtowóny altanie zrobic grilla a w bezpiekù pòsedzec pòd pilëjącym òkã Wiôldżégò Bracynë, co z wësokòscë pòdzérô na naju wielnyma kamérama. Je zelono ë czësto – jak w całim miesce widzec je rãkã bëlnégò gòspòdôrza.